钦定古今图书集成/明伦汇编/官常典/第312卷 > 刘体干
## 钦定古今图书集成/明伦汇编/官常典/第312卷 > 刘体干

按《明外史》本传：“体干字子元，东安人。嘉靖二十三年
进士。授行人，改兵科给事中。司礼太监鲍忠卒，其党
李庆为其侄恩等八人乞迁。帝已许之，体干言坏祖
制，滋幸门，不可，乃止录三人，转左给事中。帝以财用
绌，诏廷臣集议，多请追宿逋，增赋额，体干独上奏曰：
‘苏轼有言：丰财之道，惟在去其害财者’。今害之最大”
者有二：穴吏穴费是也。历代官制，汉七千五百员，唐
万八千员，宋极穴至三万四千员。本朝自成化五年，
武职已逾八万，合文职盖十馀万。今边功陞授，勋贵
传请，曹局添设、大臣恩荫，加以厂卫、监局、勇士、匠人
之属，岁增月益，不可悉举。多一官则多一官之费。祖
宗之土地、户口、赋税，今犹昔也。至于“耗费，独乃百之
有不枵然告匮者哉？请严敕诸曹，清革穴滥，减俸将
不赀。又闻光禄库金，自嘉靖改元至十五年，积至八
十万。自二十一年以后，供亿日增，馀藏顿尽。进御果
蔬，初无定额。止视内监片纸，如数供御。干没狼藉，辄
转鬻巿人。其他诸曹，侵盗尤多。宜著为《令典》，岁终使
科道臣会计之，以清冗费。二冗既革，国计自裕。舍是
而督逋增赋，是扬汤止沸也。”于是部议请汰各监局
人匠，从之。累官通政使，迁刑部右侍郎，改户部左侍
郎，总督仓场。隆庆初，进南京户部尚书。南畿、湖广、江
西银、米绢布积逋二百六十馀万，凤阳园陵九卫官
军四万，而仓粟无一月储。体干再疏请责成有司，又
条上六事，皆报可。马森去，召改北部。诏取太仓银三
十万两。体干言：“太仓银所存三百七十万耳，而九边
年例二百七十六万有奇，在京军粮商价百有馀万，
蓟州、大同诸镇例外奏乞，不与焉。若复取以上供，经
费，安办？”帝不听。体干复奏：“今国计绌乏，大小臣工所
共知。即存库之数，乃近遣御史所搜括，明岁则无策
矣。今尽以供无益费，万一变起仓卒，如国计何？”于是
给事中李己、杨一魁、龙光，御史刘思问、苏士润、贺一
桂、傅孟春交章乞如体干言。阁臣李春芳等皆上疏
请，乃命止进十万两。又奏太和山香税，宜如泰山例，
有司董之，毋属内臣。忤旨，夺俸半年。帝尝问九边军
饷，太仓岁发及四方解纳之数。体干奏：“祖宗朝止辽
东、大同、宣府、延绥四镇，继以宁夏、甘肃、蓟州，又继以
固原、山西，今密云、昌平、永平、易州俱列戍矣。各镇防
守有主兵，其后增召募，增客兵，而坐食愈众。各镇刍
饷有屯田，其后加民粮，加盐课，加京运，而横费滋多。”
因列上隆庆以来岁发之数。又奏：“国家岁入不足供
所出，而额外陈乞者多。请以内外一切经费应存革
者，刊勒成书。”报可。诏巿绵二万五千斤，体干请俟湖
州贡，帝不从，趣之急。给事中李己言三月非用绵时，
不以重扰商户。体干亦复争，乃命止进万斤。逾月，诏
趣进金花银，且购猫睛、祖母绿诸异宝。己上书力谏，
体干请从己言，不纳。内承运库以白札索部帑十万，
体干执奏。给事中刘继文亦言白札非体。帝报有旨，
竟取之。体干又乞承运库银减税额二十万，为中官
崔敏所格，不得请。是时，内供日多，数下部取太仓银，
又趣巿珍珠、黄绿玉诸物。体乾清劲有执，每疏争，积
忤帝意，竟夺官。给事中光懋、御史凌琯等交章请留，
不听。神宗即位，起南京兵部尚书。奏言：“留都根本重
地，故额军九万，马五千馀匹。今军止二万二千，马仅
及半，单弱足虑。宜选诸卫馀丁，随伍操练，发贮库草
场银买马。”又条上防守四事。并从之。万历二年致仕。
卒。赠太子少保。